CELEX: 32013R0885
Language: lt
Date: 2013-05-15 00:00:00
Title: 2013 m. gegužės 15 d. Komisijos deleguotasis reglamentas (ES) Nr. 885/2013, kuriuo papildomos Europos Parlamento ir Tarybos ITS direktyvos 2010/40/ES nuostatos dėl informavimo apie saugias sunkvežimių ir komercinių transporto priemonių stovėjimo vietas paslaugų teikimo  Tekstas svarbus EEE

Svarbus teisinis pranešimas

|

2013 m. gegužės 15 d. Komisijos deleguotasis reglamentas (ES) Nr. 885/2013, kuriuo papildomos Europos Parlamento ir Tarybos ITS direktyvos 2010/40/ES nuostatos dėl informavimo apie saugias sunkvežimių ir komercinių transporto priemonių stovėjimo vietas paslaugų teikimo  Tekstas svarbus EEE  

Oficialusis leidinys L 247 , 18/09/2013 p. 0001 - 0005

		Komisijos deleguotasis reglamentas (ES) Nr. 885/20132013 m. gegužės 15 d.kuriuo papildomos Europos Parlamento ir Tarybos ITS direktyvos 2010/40/ES nuostatos dėl informavimo apie saugias sunkvežimių ir komercinių transporto priemonių stovėjimo vietas paslaugų teikimo(Tekstas svarbus EEE)EUROPOS KOMISIJA,atsižvelgdama į Sutartį dėl Europos Sąjungos veikimo,atsižvelgdama į 2010 m. liepos 7 d. Europos Parlamento ir Tarybos direktyvą 2010/40/ES dėl kelių transporto ir jo sąsajų su kitų rūšių transportu srities intelektinių transporto sistemų diegimo sistemos [1], ypač į jos 3 straipsnio e punktą ir 6 straipsnio 1 dalį,pasikonsultavusi su Europos duomenų apsaugos priežiūros pareigūnu,kadangi:(1) Direktyvos 2010/40/ES 3 straipsnio e punkte nustatyta, kad informavimo apie saugias sunkvežimių ir komercinių transporto priemonių stovėjimo vietas paslaugų teikimas yra vienas prioritetinių veiksmų;(2) Direktyvos 2010/40/ES 6 straipsnio 1 dalyje reikalaujama, kad Komisija priimtų specifikacijas, būtinas suderinamumui, sąveikai ir tęstinumui užtikrinti diegiant ir eksploatuojant intelektines transporto sistemas (ITS), skirtas informavimo apie saugias stovėjimo vietas paslaugoms. Šiuo reglamentu siekiama įdiegti informavimo paslaugas ir taip optimizuoti stovėjimo vietų naudojimą, taip pat padėti vairuotojui ar transporto bendrovėms apsispręsti, kada ir kur pastatyti transporto priemonę;(3) Tarybos rezoliucijoje [2] dėl kovos su nusikalstamumu krovininio kelių transporto srityje ir jo prevencijos bei saugių stovėjimo aikštelių sunkvežimiams įrengimo akcentuojamas poreikis gerinti vairuotojų saugą bei saugumą ir stovėjimo galimybes;(4) privalomi poilsio laikotarpiai ir pertraukos gali būti vienas iš veiksnių, lemiančių vairuotojo sprendimą renkantis stovėjimo vietą. Šiuo reglamentu siekiama įdiegti informavimo paslaugas ir taip optimizuoti stovėjimo aikštelių naudojimą, taip pat padėti vairuotojams ar transporto bendrovėms apsispręsti, kada ir kur pastatyti transporto priemonę;(5) siekiant užtikrinti paslaugos sąveikumą ir tęstinumą visoje Sąjungoje, taip pat tinkamai atsižvelgti į duomenų apsaugos reikalavimus, svarbu, kad visos valstybės narės parengtų suderintą ir nuoseklią informavimo apie saugias sunkvežimių ir komercinių transporto priemonių stovėjimo vietas paslaugų teikimą visoje Sąjungoje strategiją. Tuo tikslu valstybės narės gali remtis techniniais sprendimais ir standartais, kuriuos daugiausia nustatys Europos ir (arba) tarptautinės standartizacijos organizacijos, ir (arba) asociacijos, ir taip užtikrinti paslaugos sąveikumą ir tęstinumą visoje ES, kartu tinkamai atsižvelgdamos į duomenų apsaugos reikalavimus;(6) turėdami informacijos apie saugumą ir patogumus vairuotojai lengviau apsisprendžia dėl stovėjimo vietos pasirinkimo. Orientuojamieji nurodymai jiems gali būti teikiami skelbiant stovėjimo aikštelėje siūlomo saugumo, saugos ir paslaugų charakteristikas;(7) tais atvejais, kai tam tikrose vietovėse saugių stovėjimo vietų paklausa yra nuolat didelė, siekiant išvengti netinkamo stovėjimo, sunkvežimių vairuotojai turėtų būti nukreipiami iš stovėjimo aikštelės, kurioje nebėra laisvų vietų, į kitą prioritetinės zonos vietą, kurioje yra laisvų saugių stovėjimo vietų, todėl valstybės narės turėtų nustatyti prioritetines zonas;(8) jei saugioms stovėjimo aikštelėms nurodyti naudojami statiniai ženklai, jie turi atitikti 1968 m. lapkričio 8 d. Vienos konvenciją, kai valstybė narė yra prie tos konvencijos prisijungusi;(9) 2003 m. lapkričio 17 d. Europos Parlamento ir Tarybos direktyvoje 2003/98/EB dėl viešojo sektoriaus informacijos pakartotinio naudojimo [3] nustatytos būtiniausios viešojo sektoriaus informacijos pakartotinio naudojimo Europos Sąjungoje taisyklės. Jos remiasi dviem vidaus rinkos pamatiniais principais (skaidrumu ir sąžininga konkurencija) ir skatina valstybes nares siekti toliau, nei reikalaujama pagal minimalias taisykles dėl viešojo sektoriaus informacijos pakartotinio naudojimo, ir priimti politiką, kuri sudarytų sąlygas plačiau naudoti viešojo sektoriaus institucijų turimus dokumentus arba, šio reglamento kontekste, duomenis. Kai kuriais atvejais pakartotinis duomenų naudojimas vyks nesitariant dėl licencijos. Kitais atvejais bus išduodama licencija, kurioje licencijos turėtojui nustatomos pakartotinio naudojimo sąlygos, sprendžiami tokie klausimai kaip atsakomybė ir tinkamas duomenų naudojimas, užtikrinama atitiktis duomenų apsaugos, nekeitimo ir šaltinio nurodymo reikalavimams. Trečiųjų šalių intelektinės nuosavybės teisės neturi būti pažeidžiamos;(10) naudotojų grįžtamoji informacija suprantama kaip stovėjimo aikštelių naudotojų teikiama informacija, kurios paskirtis – kitiems būsimiems naudotojams ir sunkvežimių stovėjimo aikštelių operatoriams suteikti asmeninių anonimiškų patarimų. Ta informacija gali būti naudojama tikrinant informavimo paslaugos atitiktį kokybės valdymo reikalavimams ir įvertinimo tikslais. Turėtų būti užtikrintas grįžtamosios informacijos anonimiškumas;(11) ITS prietaikų ir paslaugų diegimas ir naudojimas gali būti susiję su asmens duomenų tvarkymu, ir toks tvarkymas turėtų būti atliekamas laikantis Sąjungos teisės aktų, kaip nustatyta, visų pirma, 1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo [4] ir 2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (Direktyva dėl privatumo ir elektroninių ryšių) [5]. Todėl ITS prietaikoms turėtų būti taikomi principai, pagal kuriuos naudojama kuo mažiau duomenų ir kuo labiau ribotais tikslais;(12) ITS prietaikų ir paslaugų diegimas ir naudojimas, kaip išdėstyta specifikacijose, priimtose pagal Direktyvos 2010/40/ES 6 straipsnį, yra reglamentuojamas pagal ES teisę, įskaitant 1985 m. liepos 25 d. Tarybos direktyvą 85/374/EEB dėl valstybių narių įstatymų ir kitų teisės aktų, reglamentuojančių atsakomybę už gaminius su trūkumais, derinimo [6], ir atitinkamus nacionalinius teisės aktus;(13) pagal Europos Sąjungos sutarties 5 straipsnyje nustatytą proporcingumo principą šiuo reglamentu neviršijama to, kas būtina nurodytiems tikslams pasiekti,PRIĖMĖ ŠĮ REGLAMENTĄ:1 straipsnisDalykas ir taikymo sritisŠiuo reglamentu nustatomos specifikacijos, kurių reikia, kad būtų užtikrintas suderinamumas, sąveika ir tęstinumas Sąjungos lygmeniu diegiant ir naudojant informavimo apie saugias sunkvežimių ir komercinių transporto priemonių stovėjimo vietas paslaugas pagal Direktyvą 2010/40/ES.Jis taikomas transeuropiniame kelių tinkle teikiamoms informavimo paslaugoms.2 straipsnisApibrėžtysŠiame reglamente vartojamų terminų apibrėžtys:1) saugi stovėjimo aikštelė – komerciniams naudotojams skirta stovėjimo aikštelė, padedanti išvengti netinkamo transporto priemonių stovėjimo ir užtikrinti vairuotojų ir krovinio saugą;2) naudotojas – sunkvežimio ar komercinės transporto priemonės vairuotojas, dispečeris, vežėjas, eismo valdymo įstaiga ar bet kokie kiti subjektai, pavyzdžiui, krovinių savininkai, draudimo bendrovės, kelių direkcijos ir policijos pajėgos. Jie turėtų gauti informaciją iš paslaugų teikėjų;3) paslaugų teikėjas – informavimo paslaugą naudotojams teikiantis viešasis ar privatusis subjektas;4) duomenys – sunkvežimio stovėjimo aikštelės operatoriaus teikiama sunkvežimių stovėjimo aikštelę apibūdinanti informacija;5) informacija – suvestiniai, apdoroti ir (arba) išgauti duomenys, kuriuos paslaugų teikėjas skirtingais kanalais teikia naudotojams;6) informavimo paslauga – paslauga, kurios naudotojai gauna orientacinių nurodymų ir jais vadovaudamiesi gali įvykdyti reikalavimus dėl privalomų poilsio laikotarpių ir pertraukų, sumažinti netinkamo transporto priemonių stovėjimo atvejų skaičių ir optimaliau naudoti stovėjimo aikšteles;7) naudotojų grįžtamoji informacija – stovėjimo vietų naudotojų teikiama informacija, t. y. asmeniški anonimiški patarimai kitiems būsimiems naudotojams ir sunkvežimių stovėjimo aikštelių operatoriams;8) dinaminė informacija – informacija apie laisvas vietas stovėjimo aikštelėje arba stovėjimo aikštelės būklę (yra laisvų vietų, nėra laisvų vietų, uždaryta) konkrečiu momentu;9) statinė informacija – stovėjimo aikštelės operatoriaus teikiama stovėjimo aikštelę apibūdinanti informacija;10) informacijos patikimumas – suteiktos informavimo paslaugos tikslumas, palyginti su tikrąja padėtimi;11) netinkamas stovėjimas – sunkiasvorių krovininių transporto priemonių sustojimas arba stovėjimas ne šalia greitkelių arba transporto koridorių įrengtose saugiose stovėjimo vietose, taip pat sustojimas arba stovėjimas kelkraščiuose arba perpildytose stovėjimo aikštelėse;12) prieigos punktas – skaitmeninės prieigos punktas, kuriame renkama, apdorojama ir pateikiama skleisti informacija apie stovėjimo vietas. Tie prieigos punktai suteiks galimybę teikti informavimo paslaugas kitose šalyse;13) prioritetinė zona – nacionalinių institucijų apibrėžta atkarpa, kurioje trūksta stovėjimo vietų vienoje ar keliose saugiose stovėjimo aikštelėse ir kurioje tas trūkumas gali būti sumažintas teikiant informaciją apie kitas neišnaudotas stovėjimo vietas toje pačioje zonoje.3 straipsnisInformavimo paslaugų teikimo reikalavimai1. Valstybės narės nurodo vietoves, kuriose dėl eismo ir saugumo sąlygų reikia įdiegti informavimo apie saugias stovėjimo aikšteles paslaugas.Jos taip pat nustato prioritetines zonas, kuriose bus teikiama dinaminė informacija.2. Informavimo paslauga teikiama laikantis 4–7 straipsniuose nustatytų reikalavimų.4 straipsnisDuomenų rinkimasNaudotojams teiktinus duomenis apie saugias viešąsias ir privačiąsias stovėjimo aikšteles su stovėjimo infrastruktūros aprašymu renka ir teikia viešieji arba privatieji stovėjimo aikštelių operatoriai ir paslaugų teikėjai. Rinktinus duomenis yra lengva pateikti (taip pat ir nuotoliniu būdu) bet kokiomis tinkamomis priemonėmis, kad visiems stovėjimo aikštelių operatoriams juos būtų lengviau rinkti per atstumą. Siekdami užtikrinti informavimo paslaugų sąveikumą visoje Sąjungoje viešieji ir privatieji stovėjimo aikštelių operatoriai ir paslaugų teikėjai naudoja DATEX II [7] profilius arba kitus tarptautiniu mastu suderinamus formatus.Rinktini duomenys – tai:1. su stovėjimo aikštelėmis susiję statiniai duomenys, tarp jų (kai tinka):- stovėjimo aikštelės identifikacinė informacija (sunkvežimių stovėjimo aikštelės pavadinimas ir adresas) (ne daugiau kaip 200 ženklų),- informacija apie vietą, kurioje yra įvažiavimas į stovėjimo aikštelę (platuma ir ilguma) (20 + 20 ženklų),- pirminio kelio identifikatorius Nr. 1 / kryptis (20 ženklų / 20 ženklų), pirminio kelio identifikatorius Nr. 2 / kryptis (20 ženklų / 20 ženklų), jei į tą pačią stovėjimo aikštelę galima atvažiuoti dviem skirtingais keliais,- jei reikia, pasirinktino išvažiuojamojo kelio nuoroda (ne daugiau 100 ženklų) / atstumas nuo pirminio kelio (ilgas sveikasis skaičius (integer 3)) kilometrais arba myliomis,- bendras laisvų stovėjimo vietų sunkvežimiams skaičius (ilgas sveikasis skaičius (integer 3)),- stovėjimo vietų kaina ir valiuta (300 ženklų);2. informacija apie stovėjimo aikštelės saugą ir įrangą:- stovėjimo aikštelės saugumo, saugos ir paslaugų įrangos aprašymas, įskaitant nacionalinę klasifikaciją, jei tokia taikoma (500 ženklų),- stovėjimo vietų šaldytus krovinius vežančioms transporto priemonėms skaičius (4 skaitmenys),- informacija apie specialią įrangą ar paslaugas specialius krovinius vežančioms transporto priemonėms ir kt. (300 ženklų),stovėjimo aikštelės operatoriaus duomenys ryšiams:- vardas ir pavardė (iki 100 ženklų),- telefono numeris (iki 20 ženklų),- e. pašto adresas (iki 50 ženklų),- operatoriaus sutikimas viešai skelbti jo duomenis ryšiams (taip / ne);3. dinaminiai duomenys apie laisvas stovėjimo vietas, įskaitant duomenis apie tai, ar stovėjimo aikštelėje nebėra laisvų vietų, ji uždaryta arba kiek joje yra laisvų stovėjimo vietų.5 straipsnisDalijimasis ir keitimasis duomenimis1. Viešieji ir privatieji stovėjimo aikštelių operatoriai ir paslaugų teikėjai dalijasi ir keičiasi 4 straipsnio 1 dalyje nurodyta informacija. Tuo tikslu jie naudoja DATEX II (CEN/TS 16157) formatą arba bet kurį su DATEX II suderinamą tarptautinį automatizuotai nuskaitomą formatą. Laikantis nediskriminavimo principo ir nepažeidžiant Direktyvoje 2003/98/EB nustatytų prieigos teisių ir procedūrų, prieiga prie duomenų suteikiama bet kuriam viešajam ar privačiajam informavimo paslaugų teikėjui ir (arba) stovėjimo aikštelės operatoriui, kurie gali tais duomenimis keistis ar juos pakartotinai naudoti.2. Prieiga prie statinių duomenų suteikiama per nacionalinį ar tarptautinį prieigos punktą.3. Dinaminių duomenų atveju valstybės narės (ar nacionalinės institucijos) yra atsakingos už centrinio nacionalinio ar tarptautinio prieigos punkto įsteigimą, kuris būtų susietas su visais atskirais jų teritorijoje veikiančiais kiekvieno sunkvežimių stovėjimo aikštelės operatoriaus ir (arba) paslaugų teikėjo prieigos punktais, įsteigimą ir valdymą naudotojų labui.4. Valstybės narės gali padėti kurti tarptautinį prieigos punktą, suteikdamos duomenų ir užtikrindamos, kad jų kokybė atitiktų 7 straipsnio reikalavimus.5. Kaip numatyta Direktyvoje dėl viešojo sektoriaus informacijos pakartotinio naudojimo, mokesčiai už prieigą prie viešosios ar privačiosios dinaminės informacijos, už keitimąsi ir pakartotinį naudojimąsi ja išlieka pagrįsti.6. 4 straipsnio 1 dalyje numatytų statinių duomenų atveju viešieji ir privatieji stovėjimo aikštelių operatoriai ir (arba) paslaugų teikėjai periodiškai siunčia surinktus statinius duomenis į nacionalinius ar tarptautinius prieigos punktus tinkamomis elektroninėmis priemonėmis ne rečiau kaip kartą per metus.Dinaminių duomenų atveju viešieji ir privatieji stovėjimo aikštelių operatoriai ir (arba) paslaugų teikėjai atnaujina 4 straipsnio 3 dalyje nurodytą savo informaciją ne rečiau kaip kas 15 minučių.6 straipsnisInformacijos sklaidaInformaciją renkantys paslaugų teikėjai specialioje vietoje nurodo:- bent dvi artimiausias prie transporto koridoriaus įrengtas saugias stovėjimo aikšteles ne didesniu atstumu nei maždaug 100 km,- laisvų stovėjimo vietų skaičių prioritetinėje zonoje bent dviejose artimiausiose stovėjimo aikštelėse ne didesniu atstumu nei maždaug 100 km.Informacijos sklaida atitinka Vienos konvencijos nuostatas, kai valstybė narė yra tą konvenciją pasirašiusi. Transporto priemonėse įdiegtose prietaikose turėtų būti patikima žmogaus ir mašinos sąsaja, kad būtų išvengta vairuotojo išblaškymo ir nuovargio.Stovėjimo aikštelių operatoriai ir (arba) paslaugų teikėjai priemonėmis, kurias laiko tinkamomis, informuoja naudotojus apie kiekvienos naujos informavimo apie saugias stovėjimo aikšteles paslaugos teikimo pradžią.7 straipsnisKokybės valdymasViešieji ir privatieji stovėjimo aikštelių operatoriai apie kiekvieną padėties stovėjimo aikštelėje pasikeitimą, įskaitant jos uždarymą, nedelsiant informuoja nacionalinius arba tarptautinius prieigos punktus ir nacionalines institucijas.Kiekvienoje prioritetinėje zonoje visi viešieji ir privatieji stovėjimo aikštelių operatoriai užtikrina, kad informacija būtų patikima. Tuo tikslu jie periodiškai tikrina aptikimo įrangą, taip pat matuoja rodomų duomenų ir faktinio laisvų stovėjimo vietų skaičiaus skirtumą. Ta prieiga prie tokios informacijos suteikiama pagal 8 straipsnį.8 straipsnisReikalavimų laikymosi vertinimas1. Valstybės narės paskiria nacionalinę įstaigą, kuri vertina, ar paslaugų teikėjai, stovėjimo aikštelių operatoriai ir kelių valdytojai laikosi 4–7 straipsniuose nustatytų reikalavimų. Ta įstaiga yra nešališka ir nuo jų nepriklausoma.Dvi arba daugiau valstybių narių gali paskirti bendrą šių reikalavimų laikymosi vertinimo jų teritorijose kompetentingą regioninę įstaigą.Apie paskirtąsias įstaigas valstybės narės praneša Komisijai.2. Visi paslaugų teikėjai paskirtosioms įstaigoms pateikia deklaraciją, kurioje nurodo, kad laikosi 4–7 straipsniuose nustatytų reikalavimų.Deklaracijoje nurodoma tokia informacija:a) duomenys, kurie pagal 4 straipsnį surinkti apie saugias sunkvežimių ir komercinių transporto priemonių stovėjimo vietas, įskaitant informavimo paslaugos aprėpiamų stovėjimo vietų procentinę dalį;b) informavimo paslaugų teikimo naudotojams būdai;c) dinaminės informavimo apie saugias stovėjimo vietas paslaugų aprėptis;d) suteiktos informacijos kokybė ir prieinamumas, prieigos prie informacijos punktas ir informacijos teikimo formatas.3. Paskirtosios įstaigos atsitiktine tvarka patikrina tam tikro skaičiaus viešųjų ir privačiųjų stovėjimo aikštelių operatorių deklaracijų tikslumą ir paprašo pateikti atitikties 4–7 straipsniuose nustatytiems reikalavimams įrodymą.Paslaugos kokybė taip pat gali būti vertinama naudojant naudotojų pateiktus atsiliepimus.Paskirtosios įstaigos atitinkamoms nacionalinėms institucijoms kasmet pateikia pateiktų deklaracijų ir atsitiktine tvarka atliktų patikrinimų rezultatų ataskaitą.9 straipsnisTolesni veiksmai1. Per 12 mėnesių nuo šio reglamento įsigaliojimo valstybės narės Komisijai praneša šią informaciją:a) kompetentingas įstaigas, paskirtas vertinti atitiktį 4–7 straipsniuose nustatytiems reikalavimams;b) jei taikoma, nacionalinio prieigos punkto aprašymą.2. Per 12 mėnesių nuo šio reglamento įsigaliojimo, o vėliau kiekvienais kalendoriniais metais valstybės narės Komisijai praneša šią informaciją:a) skirtingų stovėjimo vietų ir stovėjimo aikštelių jų teritorijoje skaičių;b) informavimo paslaugos aprėpiamų stovėjimo vietų procentinę dalį;c) stovėjimo aikštelių, iš kurių teikiama dinaminė informacija apie laisvas stovėjimo vietas procentinę dalį ir prioritetines zonas.10 straipsnisĮsigaliojimas ir taikymasŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.Jis taikomas:- nuo 2015 m. spalio 1 d. šio reglamento įsigaliojimo dieną jau įdiegtų paslaugų teikimui,- nuo 2013 m. spalio 1 d. paslaugų, kurios turi būti įdiegtos po šio reglamento įsigaliojimo dienos, teikimui.Šis reglamentas privalomas visas ir tiesiogiai taikomas visose valstybėse narėse.Priimta Briuselyje 2013 m. gegužės 15 d.Komisijos varduPirmininkasJosé Manuel Barroso[1] OL L 207, 2010 8 6, p. 1.[2] SN 2010 10 27, 15504/10[3] OL L 345, 2003 12 31, p. 90.[4] OL L 281, 1995 11 23, p. 31.[5] OL L 201, 2002 7 31, p. 37.[6] OL L 210, 1985 8 7, p. 29.[7] CEN/TS 16157--------------------------------------------------